Grafičko sučelje je dio sustava koji korisniku olakšava pristup podacima i informacijama jer se od korisnika ne očekuje poznavanje programiranja. Korisnik dobiva lijep prikaz s vrlo visokim stupnjem apstrakcije tako da nije svjestan svog koda i svih komponenti koje su potrebne kako bi sustav funkcionirao pravilno. Kada korisnik tek pristupi stranici, otvara mu se početna stranica sustava. Ovisno o tome radi li se o građaninu ili djelatniku, grafičko se sučelje mijenja – djelatnik ima svoj set sučelja koja su vezana uz pregled poruka, objavu vijesti, izmjenu profilnih podataka, itd.