Dijagram komponenti na slici 6-4-2 prikazuje sustav kroz komponente koje ga sačinjavaju.

Gleda li se dijagram odozgo prema dolje, prva navedena komponeneta je MySQL baza podataka iz koje se prosljeđuju svi podaci potrebni za prikaz na stranici. Ona predaje podatke komponenti Laravel koja daje okvir za najosnovnije funkcionalnosti sustava. Komponenta Laravel sadržava komponente: Eloquent (sustav za pretvaranje nekompatibilnih tipovskih sustava u objektno-orijentiranom programiranju), laravel/framework (jezgra okvira Laravela), Composer (sustav koji održava komponente na trenutnoj stabilnoj verziji), symfony (jezgra sustava), kzykhys/ciconia (parser za jezik Markdown) te komponente swiftmailer (sustav za jednostavnu razmjenu poruka e-pošte). Glavna komponenta Laravel se zatim veže na komponentu Zoidberg, preko nekoliko sučelja koja nude funkcionalnosti (Eloquent, laravel/framework, swiftmailer, kzykhys/ciconia).